Diari Oficial de la Generalitat Valenciana


Sumari del DOGV 4635, del 21-11-2003 (2003/12045)

RESOLUCIÓ de 31 d'octubre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de l'immoble de 14.972,28 m² de superfície, situat a Pedreguer (Alacant), partida Galga, carrer dels Esmoladors, destinar a la construcció d'un centre d'educació secundària, realitzada per l'ajuntament del dit municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/12683


Data del document
:   31-10-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Pedreguer
    * propietat immobiliària
    * cultura regional

RESOLUCIÓ de 31 d'octubre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de l'immoble de 14.972,28 m² de superfície, situat a Pedreguer (Alacant), partida Galga, carrer dels Esmoladors, destinar a la construcció d'un centre d'educació secundària, realitzada per l'ajuntament del dit municipi. [2003/X12140]
  
L'Ajuntament de Pedreguer, en sessió plenària realitzada el dia 5 de maig de 2003, va acordar la cessió gratuïta a la Generalitat Valenciana de l'immoble de la seua propietat de 14.972,28 m² de superfície, situat a la partida Galga, carrer dels Esmoladors, de la dita població
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a la construcció d'un centre d'educació secundària, amb subjecció al que establix l'article 111.1 del Reglament de Béns de les Entitats Locals.
  
Consta en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Pedreguer de 14.972,28 m² de superfície de recent mesurament, situada a la partida Galga, carrer dels Esmoladors de la dita població, que confronta: nord, barranc del Març; sud, parcel·la segregada propietat de l'Ajuntament de Pedreguer; est, germans Gilabert Ballester, i oest, carrer dels Esmoladors.
  
Consta inscrit en el Registre de la Propietat de Pedreguer, al tom 1567, llibre 140, foli 162, finca 12.341, inscripció 2ª.
  
Referència cadastral: procedeix de la parcel·la 246, polígon 11, partida Galgues, referència cadastral 572535589287810494 GD i de la parcel·la 573, polígon 11, partida Galgues, referència cadastral 598405229633311291 GK.
  
Segon
  
La cessió gratuïta realitzada per l'Ajuntament de Pedreguer, s'efectua amb la condició de destinar l'immoble a la construcció d'un centre d'educació secundària i amb subjecció al que establix l'article 111.1 del Reglament de Béns de les Entitats Locals.
  
Tercer
  
Elevar a escriptura pública la cessió i acceptació de l'immoble; totes les despeses d'esta seran a càrrec de la Generalitat Valenciana.
  
Quart
  
L'immoble acceptat, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esports, a la qual corresponen les competències demanials sobre el este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.